શીર્ષક: રામમંદિરમાં ટાઇમ કૅપ્સ્યૂલ: ગુજરાતના પેટાળમાં ભંડારાયેલી છે બે 'કાલસંદૂક'\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
બીજી બાજુ, ટ્રસ્ટના મહાસચિવ ચંપત રાયના કહેવા પ્રમાણે, ટાઇમ કૅપ્સ્યૂલની વાત અફવા માત્ર જ છે. 

જો કૅપ્સ્યૂલ ઉતારવામાં તેમાં અયોધ્યાવિવાદનો ઇતિહાસ લખવાનું બની રહે.

જોકે ગુજરાતની ધરતી બે ટાઇમ કૅપ્સ્યૂલને તેની અંદર ભંડારીને બેઠી છે.

ટાઇમ કૅપ્સ્યૂલ એટલે શું?

ટાઇમ કૅપ્સ્યૂલની મદદથી વર્તમાન દુનિયા, સ્થળ કે સમાજ વિશેની માહિતી ભવિષ્યની પેઢી કે અન્ય ગ્રહવાસીઓને મોકલી શકાય છે.

દાખલા તરીકે કોઈ વર્તમાન સમયને લગતી માહિતી એક હજાર વર્ષ પછીના લોકો સુધી પહોંચાડવા ઇચ્છે તો આ પાત્રનો ઉપયોગ કરી શકે છે.

આ માટે વર્તમાન સમયને લગતી દુનિયાની માહિતીને કોઈ એવા સ્વરૂપમાં સંગ્રહિત કરવી પડે કે જે એક હજાર વર્ષ સુધી સલામત રહે. ત્યારબાદ તેને ખાસ જગ્યાએ દાટવી પડે, જ્યાં 3000ના યુગના લોકો ખોદકામ કરે અને ટાઇમ કૅપ્સ્યૂલ બહાર કાઢી શકે. 

એ ટાઇમ કૅપ્સ્યૂલના જોઈને તેની અંદરની સામગ્રી કે તસવીરોને જોઈને સમજી શકે કે વર્ષ 2000ના કાળમાં લોકો કેવી રીતે રહેતા હતા, કેવી-કેવી પ્રૌદ્યોગિકીનો ઉપયોગ કરતા હતા વગેરે.

ટાઇપ કૅપ્સ્યૂલના રૂપ, આકાર કે પ્રકાર અંગે કોઈ સ્પષ્ટ નિયમ નથી. તે ચોરસ, લંબચોરસ કે નળાકાર આકારના હોય શકે છે.

તેની પૂર્વશરત માત્ર એટલી જ છે કે તે અંદરની સામગ્રીને લાંબા સમય સુધી સલામત રીતે સંગ્રહિત કરી શકે તેવી સામગ્રીથી બનાવવામાં આવે. 

ટાઇમ કૅપ્સ્યૂલને કાલપાત્ર, કાલસંદૂક કે સ્મૃતિ મંજૂષા તરીકે પણ ઓળખવામાં આવે છે. તાજેતરના ઇતિહાસમાં ગુજરાતના પેટાળમાં બે ટાઇમ કૅપ્સ્યૂલ ઉતારવામાં આવી છે.

એક વર્તમાન વડા પ્રધાન નરેન્દ્ર મોદી દ્વારા તથા અન્ય એક સહસ્ત્રાબ્દીની શરૂઆતમાં રાજ્યના દક્ષિણના છેડે. 

ગુજરાતની બે ટાઇમ કૅપ્સ્યૂલ 

2010માં ટાઇમ કૅપ્સ્યૂલને જમીનમાં ઉતારવામાં આવી

ગુજરાતની સ્થાપનાને 50 વર્ષ થયાં, ત્યારે વર્તમાન વડા પ્રધાન નરેન્દ્ર મોદી રાજ્યના મુખ્ય પ્રધાન હતા. તેમણે પાટનગર ગાંધીનગરમાં નિર્માણાધીન મહાત્મા મંદિરમાં ટાઇમ કૅપ્સ્યૂલ ઉતરાવી હતી.

એમાં રાજ્યની સ્થાપના બાદની પ્રગતિનો ઇતિહાસ સંસ્કૃત, ગુજરાતી, હિંદી તથા અંગ્રેજીમાં લખવામાં આવ્યો હતો.

100 ફૂટ લાંબા તથા ત્રણ ફૂટ પહોળા પ્લાસ્ટિકમિશ્રિત કાગળ ઉપર વિવરણ લખવામાં આવ્યું હતું. જેનું આયુષ્ય એક હજાર વર્ષ અંદાજવામાં આવ્યું છે.

ગુજરાતની સ્થાપના સમયે તા. પહેલી મે, 1960ના દિવસે રવિશંકર મહારાજે આપેલું ભાષણ, રાજ્ય સરકારે તૈયાર કરાવી 29 ઓડિયો-વીડિયો કૉમ્પેક્ટ ડિસ્ક (સી.ડી.) મૂકવામાં આવી છે. 

આ સિવાય...